Autodromo Enzo e Dino Ferrari

Autodromo Enzo e Dino Ferrari je automobilový okruh situovaný v meste Imola, ktoré sa nachádza v provincii Bologna. Okruh nesie meno Enza Ferrariho, zakladateľa rovnomennej automobilky a jeho syna Dina. Pred smrťou Enza Ferrariho v roku 1988 dostal názov Autodromo Dino Ferrari.

Všeobecné známym sa okruh stal pod názvom Autodromo di Imola. Každú jar hostí Grand Prix San Marina automobilov formuly 1 a mnoho ďalších automobilových a motocyklových pretekov. V roku 1980 hostil aj Grand Prix Talianska. Je jedným z mála okruhov na ktorom sa jazdí proti chodu hodinových ručičiek.

 Fakty a údaje 

 Dĺžka trate: 4 909 m
 Dĺžka pretekov: 309,049 km
 Počet kôl: 63
 Počet zákrut: 19
 Šírka trate: 10 - 15m
 Dĺžka cieľovej rovinky: 400 m
 Jazda na plný plyn: 60-65 %
 Traťový rekord: 1:15,484 (234,121 km/h) - Lewis Hamilton/Mercedes (2020)
 Najrýchlejšie kolo kvalifikácie: 1:13,609 (240,084 km/h) - Valtteri Bottas/Mercedes (2020)
 Architekt: ESTI, Hermann Tilke(rekonštrúkcia v roku 2006)
 Kapacita: 78 000

 História okruhu 
Okruh navrhla koncom 40. rokov 20. storočia spoločnosť ESTI (Ente Sport e Turismo Imolese) ako akciu revitalizácie povojnovej situácie v regióne.

Na projekte sa zúčastnila skupina priateľov - Alfredo Campagnoli, Graziano Golinelli, Ugo Montevecchi a Gualtieri Vighi, neskôr sa pripojil Checco Costa.

Základný kameň položili 22. marca 1950; prvá kolaudácia sa uskutočnila 19. októbra, keď Enzo Ferrari testoval Ferrari 340 Sport za prítomnosti špičkových pilotov Alberta Ascariho, Giannina Marzotta a Luigiho Villorese. Pri tejto príležitosti na okruhu prebiehal test motocykla Gilera so šampiónom Umbertom Masettim.

Skutočné slávnostné zahájenie bolo až 25. apríla 1953, keď sa na okruhu uskutočnilo motocyklové majstrovstvo Talianska v triedach 125 a 500 cc.

Automobily mali svoj debut v Imole 20. júna 1954. O Zlatú mušľu Shell bojovali športové automobily Ferrari a Maserati: Umberto Maglioli (Ferrari) zvíťazil pred Musitellim a Luigim Mussom ktorí pilotovali Maserati.

21. apríla 1963 sa na okruhu po prvý raz predstavila formula 1, aj keď šlo len o preteky, ktoré sa nezapočítavali do majstrovstiev sveta. Vtedy zvíťazil Jim Clark na automobile Lotus.

Od roku 1970 nesie autodróm meno Dina Ferrariho, syna Enza Ferrariho, ktorý predčasne zomrel ako päťdesiatročný. Stalo sa tak dva roky po zásadných zmenách na trati, pri ktorých vznikli Variante Bassa a Variante Alta.

Konečne v roku 1979, presne 16. septembra, v pretekoch s názvom Grand Prix Dino Ferrari, začala nová éra formuly 1 na okruhu v Imole. V nasledujúcom roku, 14. septembra 1980, Imola hosťovala svoje prvé plnohodnotné preteky formuly 1: Grand Prix Taliansko. Ďalší rok sa Veľká cena vrátila na okruh v Monze a Imola sa stala sídlom Grand Prix San Marino až do roku 2006. 

Na okruhu Imola sa v rokoch 2007 až 2019 neuskutočnili preteky Formuly 1. Veľká cena Formuly 1 sa na okruh vrátila v roku 2020 s novým názvom Veľká Cena Emilia Romagna.

 Veľká cena San Marina 1994 
Veľká cena San Marina 1994 na tomto okruhu, sa navždy zapísala do pamäti fanúšikov, ako najčernejší deň histórie Formuly 1. O život prišli dvaja jazdci, a veľa zranení, za jeden víkend. Rakúsky jazdec Roland Ratzenberg a trojnásobný majster sveta brazílčan Ayrton Senna, obaja zahynuli po náraze vo vysokej rýchlosti. Tento incident rozbehol revolúciu v bezpečnostných pravidlách, okruh v Imole bol značne pozmenený. Takisto sa obnovila Asociácia jazdcov Grand Prix.

 Víťazi jednotlivých ročníkovFORMULA 1: Races results, formula1.com Dostupné online (anglicky) 
RokJazdecKonštruktérČasNajrýchlejšie kolo kvalifikácie1980Nelson PiquetBrabham BT491:38:07,5201:33,988, René Arnoux, Renault1981Nelson PiquetBrabham BT49C1:51:23,9701:34,523, Gilles Villeneuve, Ferrari1982Didier PironiFerrari 126C21:36:38,8871:29,765, René Arnoux, Renault1983Patrick TambayFerrari 126C2B1:37:52,4601:31,238, Rene Arnoux, Ferrari1984Alain ProstMcLaren MP4/21:36:53,6791:28,517, Nelson Piquet, Brabham BMW1985Elio de AngelisLotus 97T1:34:35,9551:27,327, Ayrton Senna, Lotus Renault1986Alain ProstMcLaren MP4/2C 1:32:28,4081:25,050, Ayrton Senna, Lotus Renault1987Nigel MansellWilliams FW11B1:31:24,0761:25,826, Ayrton Senna, Lotus Honda1988Ayrton SennaMcLaren MP4/41:32:41,2641:27,148, Ayrton Senna, McLaren Honda1989Ayrton SennaMcLaren MP4/51:26:51,2451:26,010, Ayrton Senna, McLaren Honda1990Riccardo PatreseWilliams FW13B1:30:55,4781:23,220, Ayrton Senna, McLaren Honda1991Ayrton SennaMcLaren MP4/61:35:14,7501:21,877, Ayrton Senna, McLaren Honda1992Nigel MansellWilliams FW14B1:28:40,9271:21,842, Nigel Mansell, Williams Renault1993Alain ProstWilliams FW15C1:33:20,4131:22,070, Alain Prost, Williams Renault1994Michael SchumacherBenetton B1941:28:28,6421:21,548, Ayrton Senna, Williams Renault1995Damon HillWilliams FW171:41:42,5521:27,274, Michael Schumacher, Benetton Renault1996Damon HillWilliams FW181:35:26,1561:26,890, Michael Schumacher, Ferrari1997Heinz-Harald FrentzenWilliams FW191:31:00,6731:23,303, Jacques Villeneuve, Williams Renault1998David CoulthardMcLaren MP4/131:34:24,5931:25,973, David Coulthard, McLaren Mercedes1999Michael SchumacherFerrari F3991:33:44,7921:26,362, Mika Häkkinen, McLaren Mercedes2000Michael SchumacherFerrari F1-20001:31:39,7761:24,714, Mika Häkkinen, McLaren Mercedes2001Ralf SchumacherWilliams FW231:30:44,8171:23,054, David Coulthard, McLaren Mercedes2002Michael SchumacherFerrari F20021:29:10,7891:21,091, Michael Schumacher, Ferrari2003Michael SchumacherFerrari F2003-GA1:28:12,0581:22,327, Michael Schumacher, Ferrari2004Michael SchumacherFerrari F20041:26:19,6701:19,753, Jenson Button, BAR Honda2005Fernando AlonsoRenault R251:27:41,9212:42,880, Kimi Räikkönen, McLaren Mercedes2006Michael SchumacherFerrari 248 F11:31:06,4861:22,795, Michael Schumacher, FerrariV roku 2007 až 2019 sa preteky nekonali na okruhu Imola.2020Lewis HamiltonMercedes W111:28:32,4301:13,609, Valtteri Bottas, Mercedes2021Max VerstappenRed Bull RB16B2:02:34,5981:14,411, Lewis Hamilton, Mercedes2022Max VerstappenRed Bull RB181:32:07,9861:27,999, Max Verstappen, Red Bull2023Preteky boli zrušené kvôli povodniam v regióne Emilia-Romagna.2024Max VerstappenRed Bull RB201:25:25,2521:14,746, Max Verstappen, Red Bull2025Max VerstappenRed Bull RB211:31:33,1991:14,670, Oscar Piastri, McLaren

 Referencie 

 Iné projekty 

 Externé odkazy 
Oficiálna stránka okruhu 
Satelitná mapa

Kategória:Okruhy Formuly 1
Kategória:Motoršport v Taliansku